Sodba Sodišča (šesti senat) z dne 28. junija 2012 – Komisija proti Grčiji
(Zadeva C-485/10)
„Neizpolnitev obveznosti države – Državne pomoči – Pomoči, odobrene družbi Ellinika Nafpigeia AE – Nezdružljivost s skupnim trgom – Vračilo – Neizvršitev“
1.                     Pomoči, ki jih dodelijo države – Vračilo nezakonite pomoči – Obveznost – Obveznost takojšnjega in učinkovitega izvajanja odločbe
Komisije (člena 108(2) PDEU in 288 PDEU; Uredba Sveta št. 659/1999, člen 14(3)) (Glej točki 27 in 36.)
2.                     Pomoči, ki jih dodelijo države – Vračilo nezakonite pomoči – Uporaba nacionalnega prava – Pogoji – Začetek postopka, ki zagotavlja
takojšnje in učinkovito izvajanje odločbe Komisije (člena 108(2) PDEU in 288 PDEU; Uredba Sveta št. 659/1999, člen 14(3))
(Glej točki 28 in 29.)
3.                     Tožba zaradi neizpolnitve obveznosti – Nespoštovanje odločbe Komisije o državni pomoči – Obveznost zagotoviti vračilo dodeljenih
pomoči – Referenčni datum – Rok, določen v neizvršenih odločbah ali ki ga je Komisija določila pozneje (člena 108(2), drugi
pododstavek, PDEU in 288 PDEU) (Glej točki 30 in 31.)
Predmet
Neizpolnitev obveznosti države – Nesprejetje ukrepov, potrebnih za uskladitev z Odločbo Komisije 2009/610/ES z dne 2. julija
2008 o pomočeh C 16/04 (ex NN 29/04, CP 71/02 in CP 133/05), ki jih je Grčija podelila družbi Hellenic Shipyards SA (notificirano
pod številko C(2008) 3118) (UL L 225, str. 104), v predpisanem roku
Izrek
1.
Helenska republika s tem, da v predpisanem roku ni sprejela vseh ukrepov, potrebnih za izvršitev Odločbe Komisije 2009/610/ES
z dne 2. julija 2008 o pomočeh C 16/04 (ex NN 29/04, CP 71/02 in CP 133/05), ki jih je Grčija podelila družbi Hellenic Shipyards
SA, in ker Evropski komisiji v predpisanem roku ni predložila podatkov, naštetih v členu 19 te odločbe, ni izpolnila obveznosti
iz členov 2, 3, 5, 6, 8, 9 in od 11 do 19.
2.
Helenski republiki se naloži plačilo stroškov.